عبد العزیز بن باز

عبد العزیز بن باز (ولادت: 21 نومبر 1910ء - وفات: 13 مئی 1999ء) مفتیٔ عالم و مفتیٔ اعظم سعودی عرب تھے۔

نام و نسب 
نام عبد العزیز بن عبد الرحمٰن بن محمد بن عبد اللہ آل باز اور کنیت ابو عبد اللہ تھی۔
شیخ سلیمان بن حمدان نے تراجم حنابلہ سے متعلق اپنی کتاب میں لکھا ہے کہ آل باز علم و فضل اور تجارت و زراعت میں معروف خاندان ہے جن کی اصل تو مدینہ منورہ سے ہے لیکن ان کے آباء و اجداد میں سے ایک شخص الدرعیۃ منتقل ہو گیا اور پھر اس کے بعد یہ لوگ حوطۃ بنی تمیم میں منتقل ہو گئے۔ خود شیخ ابن با نے "المجلۃ" نامی میگزین کو انٹرویو دیتے ہوئے ایک مرتبہ کہا تھا کہ ہمارے خاندان آل باز کے افراد الریاض، حوطہ بنی تمیم، الاحساء (ہفوف و غیر ہ) اور حجاز (مکہ و مدینہ) میں بھی ہیں حتی کہ اردن، مصر اور بعض دیگر بلادِ عرب و عجم میں بھی کچھ لوگ آل باز کہلواتے ہیں جبکہ ہمیں ان کے بارے میں باوثوق ذریعہ سے کچھ علم نہیں ہے۔

ولادت 
ابن باز نجد کے پایۂ تخت الریاض میں 13 ذو الحجہ 1330ھ میں پیدا ہوئے، وہیں پلے بڑھے اور سوائے حج و عمرہ اور موسمِ گرما میں تمام سرکاری اداروں کے الطائف چلے جانے کے وہاں سے کہیں نہیں گئے۔

تعلیم 
سب سے پہلے شیخ نے قرآنِ کریم حفظ کیا اور اس کے بعد علما کرام سے کسبِ علم کا آغاز کیا، کتاب و سنّت کی طرف رغبت دلانے میں سب سے زیادہ ہاتھ ان کی والدہ کا تھا جیسا کہ اپنے ایک لیکچر ’’رحلتي مع الکتاب‘‘ کے آخر میں خود انھوں نے اس کی وضاحت کی ہے۔

حوالہ جات 

1910ء کی پیدائشیں
1999ء کی وفیات
اثری شخصیات
بیسویں صدی کے ائمہ کرام
ریاض کی شخصیات
سعودی ائمہ کرام
سعودی عرب سلفی
سعودی عرب کے سنی علماء اسلام
سعودی عربی وہابی شخصیات
شیعیت کے نقاد
قبرستان عدل میں مدفون شخصیات
قضاۃ شریعت
مفتیان اعظم سعودی عرب
نابینا اساتذہ
ناقدین دہریت
ناقدین عرب قوم پرستی
چھوٹے پیغام خانوں کا استعمال کرنے والے مضامین